CELEX: 62013CB0355
Language: el
Date: 2013-12-12 00:00:00
Title: Υπόθεση C-355/13: Διάταξη του Δικαστηρίου (έβδομο τμήμα) της 12ης Δεκεμβρίου 2013 [αίτηση προδικαστικής αποφάσεως την οποία υπέβαλε το Commissione Tributaria Regionale dell’Umbria (Ιταλία) για την έκδοση προδικαστικής αποφάσεως] — Umbra Packaging srl κατά Agenzia delle Entrate — Direzione Provinciale di Perugia [Προδικαστική παραπομπή — Κανονισμός διαδικασίας — Άρθρα 53, παράγραφος 2, και 99 — Απάντηση σε προδικαστικό ερώτημα δυνάμενη να συναχθεί σαφώς από τη νομολογία — Αίτηση προδήλως απαράδεκτη — Δίκτυα και υπηρεσίες ηλεκτρονικών επικοινωνιών — Οδηγία 2002/20/ΕΚ (οδηγία για την αδειοδότηση) — Άρθρο 3 — Επιβολή τέλους υπέρ του Δημοσίου σε περίπτωση συνάψεως συμβάσεως παροχής συνδρομητικών τηλεφωνικών υπηρεσιών — Μη επιβολή του τέλους στις κάρτες προπληρωμένου χρόνου ομιλίας — Άρθρο 102 ΣΛΕΕ]

22.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 52/24
            
         Διάταξη του Δικαστηρίου (έβδομο τμήμα) της 12ης Δεκεμβρίου 2013 [αίτηση προδικαστικής αποφάσεως την οποία υπέβαλε το Commissione Tributaria Regionale dell’Umbria (Ιταλία) για την έκδοση προδικαστικής αποφάσεως] — Umbra Packaging srl κατά Agenzia delle Entrate — Direzione Provinciale di Perugia
   (Υπόθεση C-355/13) (1)
   
   (Προδικαστική παραπομπή - Κανονισμός διαδικασίας - Άρθρα 53, παράγραφος 2, και 99 - Απάντηση σε προδικαστικό ερώτημα δυνάμενη να συναχθεί σαφώς από τη νομολογία - Αίτηση προδήλως απαράδεκτη - Δίκτυα και υπηρεσίες ηλεκτρονικών επικοινωνιών - Οδηγία 2002/20/ΕΚ (οδηγία για την αδειοδότηση) - Άρθρο 3 - Επιβολή τέλους υπέρ του Δημοσίου σε περίπτωση συνάψεως συμβάσεως παροχής συνδρομητικών τηλεφωνικών υπηρεσιών - Μη επιβολή του τέλους στις κάρτες προπληρωμένου χρόνου ομιλίας - Άρθρο 102 ΣΛΕΕ)
   2014/C 52/42
   Γλώσσα διαδικασίας: η ιταλική
   
      Αιτούν δικαστήριο
   
   Commissione Tributaria Regionale dell'Umbria
   
      Διάδικοι στην υπόθεση της κύριας δίκης
   
   
      Εκκαλούσα: Umbra Packaging srl
   
      Εφεσίβλητη: Agenzia delle Entrate — Direzione Provinciale di Perugia
   
      Αντικείμενο
   
   Αίτηση προδικαστικής αποφάσεως — Commissione Tributaria Regionale dell’Umbria — Ερμηνεία του άρθρου 3 της οδηγίας 20/2002/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την αδειοδότηση δικτύων και υπηρεσιών ηλεκτρονικών επικοινωνιών (οδηγία για την αδειοδότηση) (ΕΕ L 108, σ. 21), και του άρθρου 102 ΣΛΕΕ — Εθνική κανονιστική ρύθμιση που επιβάλλει τέλη στους διαχειριστές δικτύων κινητής τηλεφωνίας — Επιβολή τέλους υπέρ του Δημοσίου σε περίπτωση συμβάσεως παροχής συνδρομητικών τηλεφωνικών υπηρεσιών — Τέλος που δεν βαρύνει τις τηλεφωνικές κάρτες προπληρωμένου χρόνου ομιλίας
   
      Διατακτικό
   
   Το άρθρο 3 της οδηγίας 2002/20/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την αδειοδότηση δικτύων και υπηρεσιών ηλεκτρονικών επικοινωνιών (οδηγία για την αδειοδότηση), έχει την έννοια ότι δεν αντιτίθεται σε εθνική ρύθμιση όπως εκείνη σχετικά με το τέλος επί των δραστηριοτήτων που ασκούνται στο πλαίσιο παραχωρήσεως αδείας από το κράτος.
   
      (1)  ΕΕ C 260 της 07.09.2013.